**Ministru kabineta noteikumu projekta** **„Grozījumi Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. Pašreizējā situācija un problēmas | Grozījumi 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997) ir nepieciešami, lai nodrošinātu mērķtiecīgu valsts atbalsta sniegšanu komersantiem garantiju veidā, veicinot garantiju pieejamību it īpaši jaundibinātiem komersantiem. SIA „Latvijas Garantiju aģentūra” (turpmāk – LGA) kredītu garantijas sāka izsniegt no 2009.gada 20.aprīļa. Līdz 2013.gada 28.februārim LGA ir izsniegusi 315 garantijas par kopējo summu 78,6 milj. latu, nodrošinot finansējuma pieejamību komersantiem 180,6 milj. LVL apmērā.Pašreiz spēkā esošās gada garantiju prēmiju likmes tika noteiktas 2009.gada sākumā, kad finanšu un ekonomiskās krīzes iespaidā projekti tika vērtēti ar ievērojamu piesardzību. Veicot šī brīža LGA kredīta garantiju portfeļa analīzi, var secināt, ka pēdējā pusotra gada laikā izsniegtajām garantijām kredītu kvalitāte ir uzlabojusies. Ņemot vērā iepriekš minēto, ir lietderīgi un pamatoti samazināt LGA garantijas gada prēmiju likmes kredīta kvalitātes klasēm, kas raksturo augstāku risku, un tās noteikt atbilstoši Latvijas ekonomikas attīstības tendencēm, veicinot lielāku pieprasījumu projektu finansēšanai un nodrošinot valsts atbalsta programmas mērķu īstenošanu.Tāpat ir lietderīgi samazināt gada prēmijas likmi jaundibinātiem saimnieciskās darbības veicējiem, lai stimulētu finansējuma pieejamību tieši saimnieciskās darbības uzsācējiem, jo tiem pieejamie finanšu resursi projekta uzsākšanai nereti ir ierobežoti un naudas plūsma sākuma stadijā ir nepietiekama. Tāpat izmaiņas par gada garantijas prēmijas likmes samazināšanu attiecas arī finanšu pakalpojumam, kas attiecas uz bankas garantijām (konkursa, avansa maksājuma, maksājuma, izpildes vai laika garantijas), kur pēc būtības projekta risks ir vērtējams kā zemāks, ko apliecina fakts, ka laika periodā no 2011.gada līdz 2012.gada 30.jūnijam LGA nav izmaksājusi nevienu kompensāciju par banku garantiju projektiem. Lai arī saskaņā ar Eiropas Savienības fondu ieviešanas regulām atbalsta savienošana nav aizliegta, tomēr, ņemot vērā Eiropas Komisijas pausto viedokli (Eiropas Komisijas 2012.gada 29.marta vēstule „Irregularly issued loan and guarantee return to European Regional Development Fund (ERDF) / Combination of grants with financial engineering instruments”) par Eiropas Savienības fondu līdzfinansēto aktivitāšu ieviešanu, proti, ka nav atbalstāma atbalsta apvienošana, kas sniegta dažādu ES fondu atbalsta programmu ietvaros, vienām un tām pašām attiecināmajām izmaksām, un lai mazinātu neatbilstoši veiktu izdevumu riskus nākotnē, kamēr nav saņemta vienota Eiropas Komisijas nostāja šajā jautājumā, Ekonomikas ministrija ierosina veikt grozījumus MK noteikumos Nr.997, nosakot, ka atbalstu garantijas veidā par tām pašām attiecināmajām izmaksām nedrīkst apvienot ar atbalstu citu programmu ietvaros, ja šāds atbalsts tiek finansēts no Eiropas Savienības struktūrfondu līdzekļiem. Šīs izmaiņas attiecas uz garantiju pieteikumiem, kas tiks iesniegti LGA pēc šo grozījumu spēkā stāšanās dienas, un nemaina nosacījumus līdz šim izsniegtajām garantijām. Ņemot vērā, ka Eiropas Savienības valsts atbalsta regulējums neaizliedz atbalsta savienošanu, ja tas finansēts no valsts vai citiem līdzekļiem, LGA turpmāk var sniegt garantijas projektiem, kuri saņēmusi citu atbalstu ES fondu atbalsta programmu ietvaros, finansējot tās no LGA pieejamā finansējuma, kas nav piešķirts 2007.–2013.gada Eiropas Savienības fondu plānošanas perioda ietvaros darbības programmas „Uzņēmējdarbība un inovācijas” 2.2.1.3.aktivitātes īstenošanai. Eiropas Komisijas apstiprinātais 2.2.1.3.aktivitātes Eiropas Reģionālās attīstības fonda finansējums ir 20 milj. LVL. Savukārt finansējums, ko LGA plāno izmantot aizdevumu garantijām Eiropas Savienības fondu līdzfinansētiem projektiem, ir radies no garantiju fondam papildu piešķirtajiem valsts budžeta līdzekļiem 27 milj. LVL apmērā, un kuri nav un netiks deklarēti Eiropas Komisijai. Līdz ar to šādu līdzekļu izmantošanai piemērojams tikai valsts atbalsta regulējums. Atbilstoši LGA sniegtajai informācijai iespējamais pieejamais finansējuma apjoms šādu garantiju sniegšanai ir aptuveni 6 milj. LVL apmērā, kas radies no procentu ieņēmumiem no brīvo līdzekļu izvietošanas, kas ir gūti periodā no 11.12.2009. līdz 12.01.2012., izmantojot papildus piešķirtos valsts budžeta līdzekļus.Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008) 13.panta 6.punkts nosaka, ka atbalsta saņēmējs nodrošina finansiālo ieguldījumu (ieskaitot kredītiestādes vai tās meitas sabiedrības izsniegtu ilgtermiņa kredītu vai finanšu līzingu) vismaz 25 % apmērā no ieguldījumu projekta attiecināmajām izmaksām, kas netiek segts no valsts atbalsta līdzekļiem. Ņemot vērā, ka LGA sniegs garantijas par kredītiestādes vai tās meitas sabiedrības izsniegtu ilgtermiņa kredītu vai finanšu līzingu izsniegtu aizdevumu, jānodrošina, ka MK noteikumu Nr.997 ietvaros saņemto atbalstu apvienojot ar valsts atbalstu par vienām un tām pašām izmaksām tiek ievērotas Komisijas Regulā Nr.800/2008 noteiktās prasības atbilstoši MK noteikumu Nr.997 21.punktam. Līdz ar to, lai LGA varētu nodrošināt valsts atbalsta prasības, nepieciešams MK noteikumus papildināt, nosakot, ka atbalsta saņēmējs nodrošina savus resursus vai ārējo finan­sējumu, kas nav saistīts ar jebkādu komercdarbības atbalstu, ieguldījumu projekta īstenošanā vismaz 25 % apmērā no projekta kopējām izmaksām. Lai nodrošinātu, ka ierobežotie valsts atbalsta resursi tiek izmantoti tajās jomās, kurās konstatētas lielākas tirgus nepilnības, un ierobežotu valsts atbalsta piešķiršanu garantiju veidā tādiem projektiem, kam eksistē citi valsts atbalsta mehānismi, Ekonomikas ministrija ierosina noteikt, ka garantijas nevar tikt piešķirtas darbībām, kas saistītas ar elektroenerģijas ražošanu un siltumapgādi. Lietderīgāk garantijas sniegt tādām nozarēm, kam nav pieejami citi valsts atbalsta mehānismi un kuras vērstas uz eksportu. Darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” (turpmāk – 3.4.4.1.aktivitāte) ietvaros pieejamais Eiropas Reģionālās attīstības fonda finansējums ir 47 759 948 latu un virssaistību finansējums – 15 000 000 latu. Lai nodrošinātu daudzdzīvokļu dzīvojamo māju siltināšanai nepieciešamo nodrošinājumu kredīta piesaistei, nepieciešams  MK noteikumos Nr.997 noteikt, ka garantijas var sniegt operācijām ar nekustamo īpašumu tajā gadījumā, ja garantijas saņēmējs realizē projektu daudzdzīvokļu dzīvojamo māju siltināšanai ar ERAF finansējumu 3.4.4.1.aktivitātes ietvaros. Finansējuma saņēmēji 3.4.4.1.aktivitātes ietvaros ir nesaimniecisko aktivitāšu veicēji, un reālie labuma guvēji ir daudzdzīvokļu dzīvojamo māju iedzīvotāji. Līdz ar to LGA, sniedzot garantijas 3.4.4.1.aktivitātes projektu īstenotājiem, nepiešķirs valsts atbalstu, un MK noteikumu Nr.997 ietvaros uz šādiem garantiju saņēmējiem netiks attiecināti punkti par atbalsta piešķiršanu. Šādas garantijas tiks izsniegtas no LGA pieejamā finansējuma, kas nav piešķirts 2007.–2013.gada Eiropas Savienības fondu plānošanas perioda ietvaros darbības programmas „Uzņēmējdarbība un inovācijas” 2.2.1.3.aktivitātes īstenošanai. 3.4.4.1.aktivitātes projekta īstenošanas ietvaros kredītiestādes izsniedz ilgtermiņa aizdevumus ar ļoti zemu nodrošinājuma līmeni. Tādejādi LGA prasījumi pret parādniekiem pēc kompensācijas izmaksas kredītiestādēm faktiski būs atzīstami par neatgūstamiem. Ja garantijas saņēmējs realizē projektu daudzdzīvokļu dzīvojamo māju siltināšanai ar ERAF finansējumu 3.4.4.1.aktivitātes ietvaros, nepieciešams papildināt noteikumus ar jaunu punktu, kurā noteikta garantijas gada prēmijas likme šādu projektu atbalstam. Ja gada prēmijas likme šādiem projektiem tiktu noteikta atbilstoši MK noteikumu Nr.997 pielikumā esošajai tabulai, siltināšanas projektiem tiktu piemērota nesamērīgi augsta likme, jo tās tiek noteiktas, pamatojoties uz komersanta risku un nodrošinājumu. Taču daudzdzīvokļu dzīvojamo māju siltināšanas projekti pēc būtības ir ar paaugstinātu risku un zemu nodrošinājumu, kā arī kredītiestādes šādiem projektiem izsniedz ilgtermiņa aizdevumus ar ļoti zemu nodrošinājuma līmeni. Līdz ar to tiem pēc būtības nav iespējas kvalificēties labākai gada prēmijas likmei, taču ēku energoefektivitātes uzlabošanai ir būtiska loma ES un Latvijas politikas dokumentos definēto mērķu sasniegšanā energoefektivitātes jomā. 2.2.1.3.aktivitātes ietvaros garantijas 3.4.4.1.aktivitātes projekta īstenošanai varēs saņemt komersanti, dzīvokļu īpašnieku kooperatīvās sabiedrības un dzīvokļu īpašnieku biedrības ar nosacījumu, ka tās neveic saimniecisko darbību 3.4.4.1.aktivitātes ietvaros.Latvijā galvenie šķēršļi, lai piesaistītu vietējos un ārvalstu tiešās investīcijas uzņēmējdarbības attīstībai reģionos ir infrastruktūras trūkums. Ražošanas ēku augstās būvniecības izmaksas attur uzņēmējus no jaunu ražošanas ēku izveides un jaunu ražošanas uzņēmumu attīstības. Vienlaicīgi reģionos ir liels skaits neizmantotu rūpniecisko ēku un teritoriju, kuras ir iespējams modernizēt par jaunām ražošanas telpās. Lai risinātu Latvijas reģionos pastāvošās problēmas, nepieciešams veicināt esošu ražojošo komersantu attīstību un jaunu ražojošo komersantu veidošanos, attīstot  industriālo telpu veidošanos reģionos, tādējādi samazinot reģionālās un teritoriālās atšķirības attiecībā uz uzņēmējdarbību  un nodarbinātību, kā arī darbaspēka emigrāciju no reģioniem uz Rīgu vai ārzemēm. Lai nodrošinātu industriālo telpu veidošanos nepieciešams sniegt nodrošinājumu kredīta piesaistei, tādiem projektiem, kuru mērķis ir nekustamā industriālā īpašuma attīstīšana. Līdz ar to Ekonomikas ministrija ierosina MK noteikumos Nr.997 noteikt, ka garantijas var sniegt arī nekustamā industriālā īpašuma attīstīšanai. Papildus MK noteikumos Nr.997 nepieciešams veikt tehniskus precizējumus, svītrojot atsauces, kas attiecas uz tādu ierobežota apmēra atbalstu, kuru Eiropas Komisija apstiprinājusi kā īpašu ekonomiskās krīzes situācijas jaunu atbalsta pasākumu ar maksimāli pieļaujamo atbalsta apmēru vienam saimnieciskās darbības veicējam EUR 500 000 subsīdijas ekvivalentu latos pēc Latvijas Bankas noteiktā kursa garantijas piešķiršanas dienā, jo šie normatīvie akti ir zaudējuši spēku kopš 18.04.2012. Tāpat nepieciešams precizēt grūtības nonākuša saimnieciskās darbības veicēja definīciju, lai nodrošinātu vienotu pieeju grūtībās nonākuša komersanta definīcijas piemērošanā valsts atbalsta programmās. Atbilstoši ES struktūrfondu un Kohēzijas fonda vadošās iestādes izstrādātajām Vadlīnijām grūtībās nonākušu uzņēmumu noteikšanai (03.10.2012.) tiek noteikts, ja valsts atbalsta programmas noteikumu ietvaros tiek sniegts atbalsts atbilstoši Komisijas 2006.gada 15.decembra Regulai (EK) Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379), tad jaundibinātu komersantu vērtēšanā netiek piemērots izņēmuma gadījums (atbilstoši Komisijas paziņojumam Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02)).Ņemot vērā, ka tiek precizēta grūtības nonākuša saimnieciskās darbības veicēja definīcija, kurā iepriekšējā redakcijā bija iekļauta arī jaundibināta saimnieciskās darbības veicēja definīcija, nepieciešams MK noteikumu Nr.997 ietvaros noteikt jaundibināta saimnieciskās darbības veicēja definīciju kā atsevišķu punktu (jo noteikumu ietvaros joprojām tiek izmantots jēdziens „jaundibināts saimnieciskās darbības veicējs”). Tiek precizēts, ka garantijas var izsniegt tikai par jauniem finanšu pakalpojumiem, taču iepriekš izsniegtu LGA garantiju termiņu iespējams pagarināt, ja tas ir nepieciešams (šādos gadījumos netiek izsniegta jauna garantija par jau esošu finanšu pakalpojumu, bet gan veikts tikai termiņa pagarinājums). Garantiju pieteikumus, kas ir iesniegti LGA pirms šo noteikumu spēkā stāšanās dienas, izskatīs saskaņā ar tiem normatīvajiem aktiem, kas bija spēkā šo pieteikumu iesniegšanas dienā.  |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.997, izdarot šādas izmaiņas:1. papildināt neatbalstāmo darbību sarakstu ar darbībām, kas saistītas ar elektroenerģijas ražošanu un siltumapgādi; 2. noteikt, ka garantijas bez valsts atbalsta var piešķirt gadījumā, ja garantijas saņēmējs realizē projektu daudzdzīvokļu dzīvojamo māju siltināšanai ar ERAF finansējumu 3.4.4.1.aktivitātes ietvaros.3. noteikt, ka atbalstu var piešķirt operācijām ar nekustamo īpašumu tajā gadījumā, ja garantijas saņēmējs realizē projektu nekustamā industriālā īpašuma attīstīšanai.3. noteikt, ka atbalstu piešķir tikai par jauniem finanšu pakalpojumiem, izņemot, ja tiek pagarināts noteikumu 8.2., 8.4. un 8.5.apakšpunktā minēto vai jau Latvijas Garantiju aģentūras garantēto finanšu pakalpojumu līguma darbības termiņš; 4. noteikt, ka jaundibinātam saimnieciskās darbības veicējam gada prēmijas likme ir 0.75%, ja nodrošinājuma līmenis ir zems vai parasts, vai 0.55%, ja nodrošinājuma līmenis ir augsts, bet ne mazāka par prēmijas likmi, ko piemēro mātes sabiedrībai; 5. noteikt, ka garantijas saņēmējiem 3.4.4.1.aktivitātes projekta ietvaros nosaka gada prēmijas likmi 0.65 % apmērā;6.noteikt, ka gada prēmijas likmi par finanšu pakalpojumu (konkursa, avansa maksājuma, maksājuma, izpildes vai laika garantija) samazina par 25%; 7. svītrot atsauces, kas attiecas uz tādu atbalstu citu atbalsta programmu ietvaros, kuru Eiropas Komisija apstiprinājusi kā īpašu ekonomiskās krīzes situācijas jaunu atbalsta pasākumu ar maksimāli pieļaujamo atbalsta apmēru vienam saimnieciskās darbības veicējam EUR 500 000 subsīdijas ekvivalentu latos pēc Latvijas Bankas noteiktā kursa garantijas piešķiršanas dienā; 8. noteikt, ka šo noteikumu ietvaros saņemto atbalstu, ja to finansē no Eiropas Savienības struktūrfondu līdzekļiem, par tām pašām attiecināmajām izmaksām nedrīkst apvienot ar citas valsts atbalsta programmas vai individuālā atbalsta projekta ietvaros piešķirto finansējumu; 9. noteikt pazeminātas gada prēmiju likmes kredīta kvalitātes klasēm, kas raksturo augstāku risku; 10. precizēt grūtībās nonākuša saimnieciskās darbības veicēja definīciju;11. noteikt jaundibināta saimnieciskās darbības veicēja definīciju. |
| 5. Projekta izstrādē iesaistītās institūcijas | LGA |
| 6. Iemesli, kādēļ netika nodrošināta sabiedrības līdzdalība | Nav.  |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Komersanti, dzīvokļu īpašnieku biedrības, dzīvokļu īpašnieku kooperatīvās sabiedrības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Noteikumu projekts neparedz izmaiņas kopējā komersantiem pieejamā Eiropas Savienības fondu finansējuma apjomā. |
| 4. | Tiesiskā regulējuma nefinansiālā ietekme | Projekts paredz noteikt pazeminātas gada prēmiju likmes garantiju saņemšanai, tādējādi veicinot garantiju pakalpojumu pieejamību komersantiem, tai skaitā jaundibinātiem komersantiem, kam nereti ir visierobežotākā pieeja finansējumam. Tādējādi tiks veicinātas ekonomiskās aktivitātes valstī, radītas jaunas darba vietas, līdz ar to tiks sekmēta Latvijas tautsaimniecības attīstība un risinātas tirgus nepilnības, kas saistītas ar komersantu pieeju finansējumam. Vairs netiks sniegtas garantijas darbībām, kas saistītas ar elektroenerģijas ražošanu un siltumapgādi, taču šo nozaru komersantiem eksistē citi valsts atbalsta mehānismi. Tiks paplašināts garantiju saņēmēju loks, nosakot, ka tiks sniegtas garantijas operācijām ar nekustamo īpašumu tajā gadījumā, ja garantijas saņēmējs realizē projektu daudzdzīvokļu dzīvojamo māju siltināšanai ar ERAF finansējumu 3.4.4.1.aktivitātes ietvaros un nekustamā industriālā īpašuma attīstīšanai. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

**Anotācijas III, IV sadaļa – nav attiecināms**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas šāda Eiropas Savienības tiesību akta prasības:* Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula);
* Komisijas 2006.gada 15.decembra Regula (EK) Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379).
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Atbilstoši Komisijas Regulas Nr.1998/2006 preambulas 7.pantam šī regula nav piemērojama grūtībās nonākušiem uzņēmumiem atbilstīgi Komisijas Paziņojuma Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (šo pamatnostādņu 9. - 11.punktiem). |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, L 214) (turpmāk – Komisijas Regula Nr.800/2008);Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu de minimis atbalstam (Eiropas Savienības Oficiālais Vēstnesis, 2006.gada 28.decembris, L 379) (turpmāk – Komisijas Regula Nr.1998/2006). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr.800/2008 1.pielikums* | *Noteikumu projekta 2.punkts* | *Ieviesta pilnībā* | *Neparedz stingrākas prasības, nosaka mazā un vidējā komersanta definīciju* |
| *Komisijas Regulas Nr.1998/2006 1.panta 1.punkta h) apakšpunkts* | *Noteikumu projekta 9.punkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1998/2006 2.panta 2.punkts* | *Noteikumu projekta 12.punkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1998/2006 3.panta 1.punkts* | *Noteikumu projekta 13.punkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1998/2006 3.panta 2.punkts c)apakšpunkts* | *Noteikumu projekta 13.punkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1998/2006 2.panta 5.punkts* | *Noteikumu projekta 15.punkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1998/2006 3.panta 3.punkts* | *Noteikumu projekta 18.punkts* | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu de minimis valsts atbalstu, dalībvalstij ir obligāti jāpiemēro: Komisijas Regula Nr.1998/2006.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) nav nepieciešams sniegt, jo noteikumu projekts saskaņā ar Komisijas Regulas nr.1998/2006 2.pantu ir atbrīvots no iepriekšējas paziņošanas EK.  |
| Cita informācija | Nav |

**Anotācijas VI sadaļa - nav attiecināms.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīta Ekonomikas ministrija un LGA. |
| 2. | Projekta izpildes ietekme uz pārvaldes funkcijā | Noteikumu projekta izpildi nodrošinās LGA darbības ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Ekonomikas ministrs D.Pavļuts

Vīza: Valsts sekretārs J.Pūce

20.05.2013 16:08

2726

Agita Nicmane

67013203, Agita.Nicmane@em.gov.lv